Mujan piiri Burjatian kartalla.
**Mujan piiri** (ven. Муйский район, *Muiski raion*, burjaatiksi Муяын аймаг, *Mujayn aimag*) on kunnallinen itsehallintoalue Burjatian tasavallassa Venäjällä. Vuonna 1989 perustetun piirin pinta-ala on 25 164 neliökilometriä. Asukkaita on 14 800 henkeä (vuonna 2009).

Mujan piiri sijaitsee Burjatian koillisosassa. Etelässä se rajoittu Bauntin evenkiläiseen piiriin, lännessä Pohjois-Baikalin piiriin, pohjoisessa Irkutskin alueeseen ja idässä Taka-Baikalian aluepiiriin. Piirin alue käsittää Vitimiin laskevan Muja-joen laakson.

Piiriin kuuluvat Severomuiskojen ja Taksimon kaupunkimaiset taajamat sekä Mujan maalaiskunta (keskuspaikka Ust-Muja). Hallinnollinen keskus on Taksimo, josta on lentoteitse 1030 kilometriä tasavallan pääkaupunkiin Ulan-Udeen. Asutuskeskuksia on yhteensä 9.

Seudun kanta-asukkaita ovat evenkit, joita nykyään on vain 0,4 % piirin väestöstä. Venäläisiä on 81,5 %, ukrainalaisia 5,5 %, burjaatteja 5,3 %, tataareja 1,4 % ja valkovenäläisiä 1,0 %. 64 % väestöstä asuu Taksimon piirikeskuksessa.

Piirin kautta kulkee vuonna 2003 valmistunut Baikalin–Amurin rautatie. Yhteydet Ulan-Udeen hoidetaan lentoliikenteen avulla.

Seudulla on huomattavat mineraalivarat. Kaivosteollisuus tuottaa lähinnä kultaa. Lisäksi valmistetaan rakennuskiveä ja puutavaraa.

Seudulla on useita arkeologisia ja luonnonmuistomerkkejä. Taksimossa toimii hotelli.

Paikallislehtenä ilmestyy *Muiskaja nov*.

Lähteet
-------

1. ↑  Burjaad Respublika: Zahirgaata gazar daidyn hubaari *egov-buryatia.ru*. Viitattu 22.1.2010. (venäjäksi)[vanhentunut linkki]
2. 1 2  Muiski raion *egov-buryatia.ru*. Viitattu 22.1.2010. (venäjäksi)
3. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 22.1.2010. (venäjäksi)
4. ↑  Muiski raion: Prirodno-klimatitšeskije uslovija *egov-buryatia.ru*. Viitattu 22.1.2010. (venäjäksi)
5. ↑  Muiski raion: Selskije poselenija *egov-buryatia.ru*. Viitattu 22.1.2010. (venäjäksi)
6. ↑  Ministerstvo kultury Respubliki Burjatija: Muiski raion *minkultrb.ru*.  Arkistoitu 7.11.2009. Viitattu 22.1.2010. (venäjäksi)
7. ↑  Sem tšudes prirody Burjatii: Muiski raion *minpriroda-rb.ru*. Viitattu 22.1.2010. (venäjäksi)
8. ↑  Taksimo.ru *taksimo.ru*.  Arkistoitu 14.2.2009. Viitattu 22.1.2010. (venäjäksi)
9. ↑  Muiski raion: Transport i svjaz *egov-buryatia.ru*. Viitattu 22.1.2010. (venäjäksi)
10. ↑  Muiski raion: Poleznyje iskopajemyje *egov-buryatia.ru*. Viitattu 22.1.2010. (venäjäksi)
11. ↑  Muiski raion: Razvitije realnogo sektora ekonomiki *egov-buryatia.ru*. Viitattu 22.1.2010. (venäjäksi)
12. ↑  Taksimo.ru: Razvitije lesodobyvajuštšei promyšlennosti v Muiskom raione *taksimo.ru*.  Arkistoitu 6.4.2010. Viitattu 22.1.2010. (venäjäksi)
13. ↑  Muiski raion: Turizm *egov-buryatia.ru*. Viitattu 22.1.2010. (venäjäksi)
14. ↑  Taksimo.ru: Muiskaja nov *taksimo.ru*.  Arkistoitu 30.4.2009. Viitattu 22.1.2010. (venäjäksi)

Aiheesta muualla
----------------

* Mujan piirin sivusto (Arkistoitu – Internet Archive) (venäjäksi)
* Mujan piiri Burjatian tasavallan sivustolla (venäjäksi)

Burjatian piirit ja *kaupunkipiirit*
Barguzin • 
Bauntin Evenkia • 
Bitšura • 
Džida • 
Hori • 
Ivolga • 
Jeravna • 
Kabansk • 
Kižinga • 
Kjahta • 
Kurumkan • 
Muhoršibir • 
Muja • 
Oka • 
Pohjois-Baikal • 
Selenga • 
*Severobaikalsk* • 
Tarbagatai • 
Tunka • 
*Ulan-Ude* • 
Zaigrajevo • 
Zakamensk